Amprenta anuală de carbon a aplicației TikTok o depășește pe cea a Greciei
O analiză a platformei Greenly, specializată în consultanță de mediu, arată că amprenta anuală de carbon a TikTok „este probabil mai mare decât cea a Greciei”, o țară cu 10 milioane de locuitori. Consumul de energie necesar pentru funcționarea platformei reprezintă, pentru fiecare dintre cei un miliard de utilizatori, în medie anuală, echivalentul emisiilor unei mașini pe benzină care parcurge 198 de kilometri.